<classify> WANAFUNZI wa kike katika Shule ya Msingi Vibaoni katika Halmashauri ya Handeni Mji wilayani Handeni wameiomba serikali kufi kiria upya kodi ya taulo za usafi au kugawa bure kwa wanafunzi ambao wanafi kia umri wa kupevuka ambao wanakuwa hawana uwezo wa kuzinunua.Walitoa ombi hilo wakati wa mpango maalumu la kugawa taulo za usafi za muda mrefu uliofanywa na Kiongozi wa Mbio za Mwenge wa Uhuru Kitaifa mwaka huu, Mzee Mkongea Ali.Taulo hizo zilitolewa na shirika lisilokuwa la kiserikali la Dorcas Relief and Development. Mwenge wa Uhuru ulifika shuleni hapo kuzindua mradi wa ujenzi wa tangi la uvunaji wa maji mvua lenye ujazo wa lita 21,500, litakalogharimu Sh milioni 11 shuleni hapo.Katika taarifa yao, wanafunzi hao walisema wanapopata hedhi wanajihisi hawako salama hasa kujisitiri na usafi binafsi hivyo kufanya wengi wao kutohudhuria shuleni hatua inayoathiri masomo na viwango vya ufaulu. Akizungumza baada ya risala ya mradi huo, Ali alisema kuwa watoto wa kike wana changamoto nyingi zikiwemo za mimba za utotoni na wimbi kubwa la mabinti kuozwa katika umri mdogo jambo ambalo linakatisha ndoto zao kielimu.Alitoa mwito kwa wananchi, ustawi wa jamii na asasi za kiraia za masuala ya watoto wa kike, kutoa elimu ili waweze kujitambua na kuagiza kesi zinazohusu mimba za utotoni zisimalizwe kienyeji bali sheria ichukue mkondo wake.Mkuu wa Wilaya ya Handeni, Godwin Gondwe alisema wameanzisha kampeni ya Binti Shujaa, Natimiza Ndoto Zangu kuhamasisha elimu kwa mabinti kukomesha ndoa na mimba za utotoni. Ofisa Ustawi wa Jamii Wilaya ya Handeni Mji, Frank Anania alisema kampeni imeanzishwa wilaya nzima kusaidia watoto wa kike kuweza kujikwamua kielimu, kuhamasisha hedhi salama na kupunguza mimba na ndoa za utoto shuleni.Ofisa Masoko wa Shirika la Dorcas Relief and Development, Agness Makundi alisema shirika hilo limeanzisha kampeni ya usafi binafsi na hedhi salama kuunga mkono kampeni ya Usimuache Mtu Yeyote iliyolenga kupunguza utoro kwa watoto wa kike kwa asilimia 50. Alisema Wilaya ya Handeni inatekelezwa kampeni hiyo katika shule 25 za msingi na sekondari Handeni Mji na Vijijini katika kata 17.Mganga Mkuu wa Wilaya DMO, Feisal Saidi alisema tangu mfumo huo ufungwe, hospitali hiyo imekusanya Sh milioni 539.1 mwaka 20182019 ukilinganisha na Sh milioni 486.2 mwaka 20172018, ongezeko la asilimia 11.  <topic>: kitaifa 